శ్రీరామ్ సింగ్

గౌరవ కెప్టెన్ శ్రీరామ్ సింగ్ షెకావత్ (జననం 14 నవంబర్ 1948) మాజీ భారతీయ క్రీడాకారుడు. 

శ్రీరామ్ సింగ్ 1968లో రాజ్పుతానా రైఫిల్స్ చేరాడు, అక్కడ ఇతను కోచ్ ఇలియాస్ బాబర్ ప్రభావానికి గురయ్యాడు. తన దృష్టిని 400 మీటర్ల నుండి 800 మీటర్లకు మార్చమని బాబర్ ఇతడిని ఒప్పించాడు. 

బ్యాంకాక్ లో జరిగిన 1970 ఆసియా క్రీడలలో, ఇతడు 800 మీటర్ల పరుగు లో బర్మా చెందిన జిమ్మీ క్రాంప్టన్ చేతిలో ఓడిపోయి రెండవ స్థానానికి పరిమితమయ్యాడు . 1972లో మ్యూనిచ్ ఒలింపిక్స్ హీట్స్‌లో సింగ్ తొలగించబడ్డాడు, కానీ ఇతని 1:47.7 సమయం క్రాంప్టన్ యొక్క ఆసియా రికార్డును అధిగమించింది. పోటీకి ముందు ఇతడు ఎప్పుడూ సింథటిక్ ట్రాక్లపై పరుగెత్తలేదు. 1974 ఆసియా క్రీడలలో బంగారు పతకం సాధించడానికి ఇతడు తన సమయాన్ని 1:47.6 కు మెరుగుపరిచాడు. 

శ్రీరామ్ సింగ్ కెరీర్లో అత్యున్నత స్థానం 1976 మాంట్రియల్ ఒలింపిక్స్ 800 మీటర్ల రేసు. క్వాలిఫైయింగ్ రౌండ్, సెమీఫైనల్,  ఫైనల్ వరుస రోజులలో జరిగాయి. మొదటి రేసులో, ఇతను తన సొంత ఆసియా రికార్డును 1: 45.86  Mens Metres Round One at Sports Reference లలో అధిగమించాడు. సెమీఫైనల్లో, ఇతను 1:46.42Mens Metres Semi Finals at Sports Reference సమయంలో పరిగెత్తి 4వ స్థానంలో నిలించాడు. 

1994లో లీ జిన్-ఇల్ చేత బద్దలు కొట్టబడేవరకు శ్రీరామ్ సింగ్ యొక్క ఆసియా రికార్డు కొనసాగింది.  జూన్ 2018లో జిన్సన్ జాన్సన్ చేత బద్దలు కొడబడే వరకు 42 సంవత్సరాల పాటు జాతీయ రికార్డుగా నిలిచింది.Mens Metres Round One at Sports Reference 

అథ్లెటిక్స్‌లో ఇతడు సాధించిన అసాధారణ విజయాలకు గుర్తింపుగా 1973లో ఇతనికి ప్రతిష్టాత్మక అర్జున అవార్డు లభించింది. క్రీడా రంగంలో ఇతడు చేసిన కృషికి గుర్తింపుగా 1992లో ఇతనికి ప్రతిష్టాత్మక పౌర పురస్కారం పద్మశ్రీ లభించింది. 

1978 ఆసియా క్రీడలలో ఇతను తన 800 మీటర్ల బంగారు పతకాన్ని నిలుపుకున్నాడు (1:48.80), కానీ మాస్కో ఒలింపిక్స్ లో అదే ఈవెంట్ యొక్క హీట్స్‌లో తొలగించబడ్డాడు. 1973 ఆసియా అథ్లెటిక్స్ ఛాంపియన్షిప్‌లో 800 మీటర్ల రజత పతకాన్ని, 1975 ఆసియా అథ్లెటిక్ ఛాంపియన్షిప్లో 400 మీటర్లు, 800 మీటర్లు, 4x400 మీటర్ల రిలే పోటీలలో 3 బంగారు పతకాలను కూడా గెలుచుకున్నాడు. 

పదవీ విరమణ తరువాత ఇతడు క్రీడలో ప్రతిభావంతులైన యువతకు మార్గదర్శకత్వం వహించే పనిని చేపట్టాడు.

 అంతర్జాతీయ పోటీలు 
1970ఆసియా క్రీడలుబ్యాంకాక్, థాయ్‌లాండ్ 2వ800 మీ1974ఆసియా క్రీడలుటెహ్రాన్, ఇరాన్ 1వ800 మీ1978ఆసియా క్రీడలుబ్యాంకాక్, థాయ్‌లాండ్ 1వ800 మీ

 మూలాలు 

 కె. అరుముగం  & గులు ఎజెకియల్, గ్రేట్ ఇండియన్ ఒలింపియన్స్

వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:1950 జననాలు
వర్గం: పద్మశ్రీ పురస్కార గ్రహీతలు
వర్గం:ఆసియా క్రీడలలో పతకం సాధించిన భారతీయులు
వర్గం:ఆసియా క్రీడలలో పతకం సాధించిన క్రీడాకారులు
Category:ఆసియా అథ్లెటిక్స్ ఛాంపియన్‌షిప్స్‌లో పతకం సాధించిన భారతీయులు
వర్గం:భారతీయ ఒలింపిక్ క్రీడాకారులు